钦定古今图书集成/理学汇编/经籍典/第075卷 > 晋王弼周易略例 > 《明卦适变通爻》
## 钦定古今图书集成/理学汇编/经籍典/第075卷 > 晋王弼周易略例 > 《明卦适变通爻》

夫卦者，时也；爻者，适时之变者也。夫时有否泰，故用
有行藏；卦有小大，故辞有险易。一时之制，可反而用
也；一时之吉，可反而凶也。故卦以反对，而爻亦皆变。
是故用无常道，事无轨度，动静屈伸，唯变所适。故名
其卦则吉凶从其类；存其时则动静应其用。寻名以
观其吉凶，举时以观其动静，则一体之变，由斯见矣。
夫“应”者，《志同》之象也。《位》者，爻所处之象也。“承乘”者，“逆
顺”之象也。“远近”者，《险易》之象也。“内外”者，出处之象也。
“初上”者，终始之象也。故虽远而可以动者，得其应。虽
险而可以处者，得其时也。弱而不惧于敌者，得所据
也。忧而不惧于乱者，得所附也。柔而不忧于断者，得
所御也。“虽后而敢为之先”者，应其始也；物竞而独安
于静者，要其终也。故观变动者，存乎应，察安危者，存
乎位，辩逆顺者，存乎承乘；明出处者，存乎外内。近远
终始，各存其会。辟险尚远，趋时贵近，《比》复好先，《干》壮
恶首，明夷务暗，《丰》尚光大。吉凶有时，不可犯也。动静
有适，不可过也。犯时之忌，罪不在大；失其所适，过不
在深，动天下，灭君主，而不可危也。“侮妻子”，困颠危而
不可易也。故当其列贵贱之时，其位不可犯也。遇其
忧侮吝之时，其介不可慢也。观爻思变，变斯尽矣。